Puishortensia

Puishortensia ehk sile hortensia (Hydrangea arborescens) on õistaim, mis kuulub Hortensiate perekonda. Weakly. S. 2019. Herbarium."Flora of the Southern and Mid-Atlantic States"
Tegemist on uhkete õisikute ja kiirekasvulise heitlehise põõsaga, mis on pärit Ameerika Ühendriikide idaosast. Ameerikas kutsutakse teda ka seitsmekoorseks (ingl. k. seven barks) eri värvi koorekihtide tõttu, mis eralduvad üksteisest hästi.  Wells, E. 2021. "How to grow smooth hydrangea".
Puishortensiad on keskmise suurusega: põõsa kõrgus ja laius on 80–150 cm.  Kekkilä. s.a. Puishortensia.

Omadused
Taim moodustab tiheda ja ümara põõsa. Õisik on kumer. Kaunid valged poolkerakujulised lõhnatud õiekobarad (20–30 cm) kaunistavad põõsast juulist septembrini. Lehed on helerohelised, suured (8–18 cm pikad), südamekujulised ja asetsevad vastakuti.
 Purdue. “Smooth Hydrangea”  
Alumine lehepind on paljas või silmatorkamatu peene karvaga.
Koorel on omapärane omadus kooruda mitmes järjestikuses õhukeses ja erinevat värvi kihis.  Puishortensia püstised, jämedad helepruunid võrsed muutuvad vanemas eas halliks. 

Levila ja elupaik
Puishortensia ehk sile hortensia avastati 1900. aastal Põhja-Ameerika idaosast Ohiost.  Aiasõber. s.a. Hortensia.

Sile hortensia on laialt levinud kogu Ameerika Ühendriikide idaosas: New Yorgi lõunaosast Floridasse, Oklahoma idaosast kuni Kagu-Kansasesse. Seda taime leidub peamiselt niiskes pinnases lehtpuumetsade võra all ja see on sageli levinud metsamaa tee äärtes ja ojade kallastel.  Lance, R., 2004. Woody Plants of the southeastern United States: A winter guide. The University of Georgia Press.

Kasvatamine
Puishortensiat, mis on ameerika ühendriikides kui metsik taim, kasutatakse Eestis ja mujal maailmas üha enam aedade ja haljasalade kujundamisel. Taim on väga efektne nii üksikpõõsana kui ka põõsagruppidena, hekina. 
Soovitatav on jätta taimele ruumi oma täissuurusesse kasvamiseks. 

Puishortensia kasvukohaks sobib kõige paremini poolvari. Kui istutusala on otsese päikese käes, peab mullakiht olema piisavalt paks. Põuaperioodil tuleb taime rohkesti kasta. Puishortensia kasvab kõige paremini happelise reaktsiooniga, niiskes ja toitainerikkas ning koheva mullakihiga kasvupinnases. 

Puishortensiat lõigatakse tagasi varakevadel, enne uute lehtede puhkemist. Alles tasuks jätta 1-2 pungarida, et taim hakkaks varem õitsema. Tagasilõikamisel võib ka lumehangest väljaulatuvad külmunud oksad eemaldada. Puishortensia talub hästi tagasilõikamist, sest moodustab palju külg- ja juurevõrseid.   Mölder, A. 2009. Aed- ja puishortensiat lõigake erinevalt

Kasutus
‘Annabelle' on selle liigi tuntuim sort, see on üks kõige külmakindlatest hortensiatest. Suurbritannias on see pälvinud Kuningliku Aiandusseltsi aiateenete auhinna.  RHS. Agm- ornamentals  RHS. Hydrangea arborescens 'Annabelle”.
Puishortensia juurt kasutasid ka põlisameeriklased neeru- ja põiekivide raviks.  Botanical. “Hydrangea arborescens"  Kuigi vanarahvas kasutas puishortensiaid ravitsemise eesmärgil, on praeguseks leitud, et taim on inimestele ja loomadele kergelt mürgine. 

Viited

Kategooria:Hortensialised